Nafarroako Parlamentuko Mahaiak, 2020ko maiatzaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkezturiko galdera, eten digitalaren arazoa konpontzeko aurreikuspenari eta epeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 18an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroako zenbait herrik arazo larriak dituzte, beren kokaleku geografikoa dela-eta, Interneten sartzeko, eta hori kolektibo askoren kalterako da esparru asko eta askotan:

Azterketa garaia hurbiltzen ari dela-eta kezkatuta dauden ikasleak; osoko bilkura telematikoak egiteko modurik ez duten toki entitateak; etxetik behar bezala lan egin ezin duten langileak (sektore publikokoak nahiz esparru pribatukoak), eta administrazioarekiko askotariko izapideak –osasun arlokoak, gizarte arlokoak (laguntza-eskaerak...), zerga arlokoak eta abar.

Nafar horiek guztiak diskriminatuta eta laidotuta sentitzen dira horren kariaz.

Une honetan bizi dugun krisiak, bai eta alarma egoera eta, horren ondorioz, konfinamendua deklaratu izanak ere, bereziki garrantzitsua bihurtzen dute une honetan auzi hori konpontzea.

Horregatik guztiagatik, parlamentari naizen honek hauxe galdetzen dut:

Gobernuak zer aurreikuspen darabil horri dagokionez eta zer epe darabil gogoan arazoa konpontzeko?

Iruñean, 2020ko maiatzaren 8an

Foru parlamentaria: Laura Aznal Sagasti